  Виталий Пронин Чорыген пельнянь сиыны ӧз на кемдылы. Кузонын нырысьсэ веръяй. Ческыт. Отын туризмлы сӥзем RUSSIAN EVENT AWARDS ӵошатсконлы йылпумъянъёс лэсьтӥзы. Удмуртия «Зэмос удмурт пельнянь» фестивальзы сярысь вераз.RUSSIAN EVENT AWARDS ӵошатскон 2012-тӥ арысен радъяське. Туэ ӵошатсконэ 688 проект ыстэмын вылэм. Финалэ 45 улосъёсысь 117-ез потӥзы. Соос пӧлы «Зэмос удмурт пельнянь» проект но шедиз. Сое радъяз Нациосын ужан политикая министерство. Нырысь-валысь, Гажано Пельнянен (Пельняньлы дӥсяськем адямиен) артэ сылыса, проектэн тунсыкъяськисьёслы валэктонъёс сётъям.Фестивальлэн кураторез Анна Габдуллина верамъя, та ужрадэ уксё утон понна ӧм пыриське. Валтӥсь ужпумез - асьмемыз возьматон, мукет улосъёсысь адямиослэн дорамы лыктыны мылкыдзы мед лӧптоз. Ма бен, мылкыдзы бурдъяськем кадь. Ас синмыным адӟи: «Пельнянь» бренд палэнысь адямиослы но туж тунсыко потэ.Калык фестивальмылы паймиз но, берло серекъяз но - Богдан Анфиногеновлэн «Зэмос удмурт пельнянь» кырӟанэз мылкыдзэс ӝутэм. Вӧзаз видеоклип возьматӥзы. Пельнянез Джонни Деппен одӥг картинаын адӟыса, пичильтык шуак луизы.Милям, нылъёслэн, ужмы сокем ик бадӟым ӧй вал. Нырысь-валысь, Гажано Пельнянен (Пельняньлы дӥсяськем адямиен) артэ сылыса, проектэн тунсыкъяськисьёслы валэктонъёс сётъям. Берло жюриосты но учкисьёсты чорыген, губиен пельнянен но тыкваен-сӥлен мантыосын куноятӥм. Озьы презентациез яркыт кутскыны но ческыт йылпумъяны юрттӥм.Туж пайми: куд-огезлы сокем кельшиз пӧраммы, кык киын ик сиыны дась вал. Оглом сиён-юонъёсын герӟаськем люкетын 9 проектэн тодматским. Ми пельняньёсын паймытыны тыршимы, Суздальын улӥсьёс огречлы сӥзем фестиваль радъялляськом, пе. Син шорамы зол йӧтӥз Ростовын улӥсьёслэн «Великая русская уха» фестивальзы. Соос, пе, озьы вашкала сиёнлэсь рецептъёссэ утьыны туртто. Уго тросэз чорыг лым пӧзьтэ ке, отчы чорыг, картошка, сугон, курегпуз гинэ понэ. Нош сое оломамында сямен пӧраны луэ вылэм. Вуоно аре, пе, ужрадазы Венгриысь, Италиысь но Германиысь куноосты нимысьтыз возьмало. Мукетыз фестиваль борылы сӥземын - «Балаковский фестиваль клубники». Презентацие борыен пыжиськемъёс вайиллям.Асьме кадь пельняньлы сӥзем проект мукетыз но вал. Но со асьмелэнлэсь бездытгес, вылды, вал - бере кылиз. Озьы ми бадӟым шумпотонэн берытским - «Зэмос удмурт пельнянь» RUSSIAN EVENT AWARDS ӵошатсконэ пыриськем фестивальёс пӧлын 2-тӥ инты басьтӥз.Настя Тутаева Туспуктэм: VK.COM Теги: Егитъёс удмурткультура  